open-index/open-wikipedia-markdown huggingface dataset:
ლეიფ ანდერსონი

**ლეიფ ერლანდ ანდერსონი** (; დ. 4 ნოემბერი, 1943 — გ. 4 მაისი, 1979) — შვედი ასტრონომი.

## ბიოგრაფია 
ანდერსონი ბავშვობის ვuნდერკინდი იყო, მან 16 წლის ასაკში შვედეთის სატელევიზიო ვიქტორინაში „10.000-kronorsfrågan“ („10,000 კრონის კითხვა“) გაიმარჯვა.

მოზარდობის ბოლო წლებიდან ის ასევე ცნობილი სამეცნიერო ფანტასტიკის მოყვარული იყო შვედეთში, რომელიც 1966 წელს მალმეში MalCon-ის თავმჯდომარე იყო და ჯონ-ჰენრი ჰოლმბერგის თანამდებობიდან წასვლის შემდეგ, შვედეთის პიონერული სამეცნიერო ფანტასტიკის სამოყვარულო ჟურნალის, Scandinavian Amateur Press Alliance (SAPA) რედაქტორი გახდა.

ანდერსონი ასტრონომიას ლუნდის უნივერსიტეტში სწავლობდა. 1968 წელს სიცილიის კუნძულ ანაკაპრიზე მდებარე სან მიკელეს ობსერვატორიაში სტიპენდია მიიღო.

ის უფსალას უნივერსიტეტში პროფესორ ოკე ვალენკვისტის ნაშრომებს სწავლობდა. მოგვიანებით ანდერსონი ბლუმინგტონის ინდიანას უნივერსიტეტში სწავლობდა დოქტორის ხარისხის მისაღებად. იქ ყოფნისას 1973 წელს ინდიანას უნივერსიტეტის ბეკის სამლოცველოში გლორია პტაჩეკზე დაქორწინდა.

1973 წლის ზაფხულში ანდერსონი დოქტორ ჯერარდ კოიპერმა არიზონას უნივერსიტეტის მთვარისა და პლანეტარული ლაბორატორიის პოსტდოქტორანტურის მკვლევარ-ასისტენტის პოზიციაზე დაიქირავა ტუსონში. ანდერსონმა პლუტონისა და ქარონის პირველი დაკვირვებადი ტრანზიტები გამოთვალა (რომელიც 1980-იანი წლების დასაწყისში მოხდა), მაგრამ მათ ნახვას ვეღარ მოესწრო.

ლეიფ ანდერსონი 35 წლის ასაკში, 1979 წლის 4 მაისს, ლიმფური სიმსივნით გარდაიცვალა. 

## ხსოვნა
*მის პატივსაცემად, მთვარის ერთ-ერთ კრატერს დაარქვეს ანდერსონი.
*ასტეროიდი (9223) Leifandersson ატარების მის სახელს.

## References 
კატეგორია:შვედი ასტრონომები
თინა მგალობლიშვილი

**თინა მგალობლიშვილი** (დ. 23 იანვარი, 1937, თბილისი) — ქართველი მსახიობი, სატელევიზიო სახე, საქართველოს დამსახურებული არტისტი (1987); 

1959 წელს დაამთავრა თბილისის თეატრალური ინსტიტუტის სამსახიობო ფაკულტეტი. წლების განმავლობაში იყო საქართველოს ტელევიზიისა და რადიომაუწებლობის სახელმწიფო კომიტეტის დიქტორი, საინფორმაციო პროგრამა „მოამბის“ წამყვანი. რადიოში მიჰყავდა მხატვრულ-ლიტერატურული გადაცემები. 

თინა მგალობლიშვილმა გაახმოვანა 600-მდე კინოგმირი, რომელთა შორისაა მარიტა („ნატვრის ხე“, რეჟ. თ. აბულაძე), ხათუნა („როცა აყვავდა ნუში“, რეჟ. ლ. ღოღობერიძე), ესმა („სამი სიცოცხლე“, რეჟ. ი. პერესტიანი), თამარი („მთვარის მოტაცება“, რეჟ. თ. მელიავა), შორენა („დიდოსტატის მარჯვენა“, რეჟისორები: ვ. ტაბლიაშვილი, დ. აბაშიძე), ეკა („მხიარული რომანი“ რეჟ. ლევან ხოტივარი), დარინა („რაჭა, ჩემო სიყვარულო“ რეჟ. თემურ ფალავანდიშვილი) და სხვა.

2021 წელს მთაწმინდაზე, სატელევიზიო ანძასთან, გაიხსნა მისი ვარსკვლავი.

## ჯილდოები და აღიარება
*1987 : საქართველოს დამსახურებული არტისტი

## რესურსები ინტერნეტში
* 
* სამი მიკროფონის „ჯადოქრად“ აღიარებული თინა მგალობლიშვილი

## სქოლიო
კატეგორია:დაბადებული 23 იანვარი
კატეგორია:დაბადებული 1937
კატეგორია:ქართველი მსახიობები
კატეგორია:XX საუკუნის ქალი მსახიობები
კატეგორია:საქართველოს სახელმწიფო თეატრალური ინსტიტუტის კურსდამთავრებულები
კატეგორია:საქართველოს სსრ-ის დამსახურებული არტისტები
გაეროს უშიშროების საბჭოს რეზოლუცია 366

**გაეროს უშიშროების საბჭოს რეზოლუცია 366** ერთხმად მიიღეს 1974 წლის 17 დეკემბერს, მისი წინა რეზოლუციებისა და გენერალური ასამბლეის 2145-ე რეზოლუციის შემდეგ, რომლითაც შეწყდა სამხრეთ აფრიკის მანდატი ნამიბიაზე. უშიშროების საბჭო შეშფოთებული იყო სამხრეთ აფრიკის მიერ ტერიტორიის გაგრძელებული ოკუპაციით და მისი მოსახლეობის სასტიკი რეპრესიებით. 

საბჭომ დაგმო სამხრეთ აფრიკის მიერ ამ მიწის ოკუპაციის გაგრძელება და ნამიბიაში სამხრეთ აფრიკის დისკრიმინაციული კანონების უკანონო გამოყენება და მოითხოვა, რომ სამხრეთ აფრიკას გაეკეთებინა განცხადება, რომ ის დაიცავდა საერთაშორისო სამართალს. რეზოლუცია მოითხოვდა, რომ სამხრეთ აფრიკას გადაედგა აუცილებელი ნაბიჯები ნამიბიიდან პოლიტპატიმრების გაყვანისა და გათავისუფლების, ასევე რასობრივი დისკრიმინაციული კანონებისა და პრაქტიკის გაუქმების მიზნით.

## იხილეთ აგრეთვე
*ნამიბიის ისტორია

## სქოლიო
კატეგორია:გაეროს უშიშროების საბჭოს 1974 წლის რეზოლუციები
კატეგორია:გაეროს უშიშროების საბჭოს რეზოლუციები ნამიბიის შესახებ
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
ანდრონოვი (მთვარის კრატერი)

**კრატერი ანდრონოვი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის სამხრეთ-აღმოსავლეთ ნაწილში. სახელი ეწოდა საბჭოთა ფიზიკოსის, ალექსანდრე ანდრონოვის პატივსაცემად (დაამტკიცა საერთაშორისო ასტრონომიულმა კავშირმა 1976 წელს). კრატერის ცენტრის სელენოგრაფიული კოორდინატებია , დიამეტრი — 16.6 კმ, სიღრმე — 2.65 კმ.

კრატერს აქვს თასის ფორმა პატარა ბრტყელი ფსკერითა და ბასრი კიდეებით. კიდე მიმდებარე რელიეფიდან 0.62 კმ-ით სიმაღლეზე მაღლა დგას. კრატერის აუზის ფსკერი არ გამოირჩევა განსაკუთრებული მახასიათებლებით, რამდენიმე პატარა კრატერის გარდა.

## სატელიტური კრატერები 
ანდრონოვის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-23
გაეროს უშიშროების საბჭოს რეზოლუცია 367

**გაეროს უშიშროების საბჭოს რეზოლუცია 367** მიიღეს 1975 წლის 12 მარტს. რეზოლუციამ მოუწოდა ყველა წევრ სახელმწიფოს პატივი სცეს კვიპროსის რესპუბლიკის სუვერენიტეტს, დამოუკიდებლობას, ტერიტორიულ მთლიანობას და ალიანსგარეშე სტატუსს. იგი მიიღეს კვიპროსის რესპუბლიკის მთავრობის საჩივრის მიღების შემდეგ. 

საბჭომ გამოთქვა სინანული თურქეთის ფედერაციული სახელმწიფოს მიერ ჩრდილოეთ კვიპროსის თურქული რესპუბლიკის დამოუკიდებლობის ცალმხრივი დეკლარაციის გამო, თუმცა არ სურდა პრობლემის საბოლოო პოლიტიკური მოგვარების წინასწარ განსაზღვრა. რეზოლუცია მოუწოდებს გენერალური ასამბლეის 3212 რეზოლუციის გადაუდებელ და ეფექტურ განხორციელებას, ითხოვს გენერალურ მდივნისგან ახალი მისიის განხორციელებას მხარეთა მოსაწვევად და მოუწოდებს მათ თანამშრომლობისკენ. საბჭომ საბოლოოდ მოუწოდა ყველა დაინტერესებულ მხარეს თავი შეიკავოს ყოველგვარი ქმედებისგან, რომელმაც შეიძლება საფრთხე შეუქმნას მოლაპარაკებებს და მოითხოვა გენერალური მდივნისგან ინფორმირება რეზოლუციების განხორციელებაზე.

რეზოლუცია მიიღეს კენჭისყრის გარეშე.

## იხილეთ აგრეთვე
*კვიპროსის კონფლიქტი

## რესურსები ინტერნეტში
*Text of the Resolution at UN.org

კატეგორია:გაეროს უშიშროების საბჭოს 1975 წლის რეზოლუციები
კატეგორია:გაეროს უშიშროების საბჭოს რეზოლუციები კვიპროსის შესახებ
კატეგორია:1975 წელი კვიპროსში
კარელ ანდელი

**კარელ ანდელი** (; დ. 28 დეკემბერი, 1884, მორდანი, ავსტრია-უნგრეთის იმპერია — გ. 17 მარტი, 1948, პრაღა, ჩეხოსლოვაკია) — ჩეხოსლოვაკი ასტრონომი და სელენოგრაფი. იყო ჩეხეთის ასტრონომიული საზოგადოების ერთ-ერთი დამფუძნებელი 1917 წელს. მისი ყველაზე მნიშვნელოვანი ნაშრომი იყო მთვარის რუკა (1924).

## ბიოგრაფია
კარელ ანდელს არა მხოლოდ ასტრონომია აინტერესებდა, თუმცა უზარმაზარ დროს უთმობდა მას და პირად ინტერესებსაც მას უქვემდებარებდა. გარდა ამისა, ის ძალიან გატაცებული იყო ფოტოგრაფიით - ექსპერიმენტებით სხვადასხვა დეველოპერთან და ქიმიკატებთან ასტრონომიული ობიექტების გადასაღებად.

ასტრონომიაში ის ძირითადად დაკვირვებაზე იყო ორიენტირებული, შემდეგ კი მთვარის კარტოგრაფიაზე. მას ხატვის არაჩვეულებრივი ნიჭი გააჩნდა, რომელიც სიზუსტესთან იყო შერწყმული. ანდელის პირველი რუკა, რომლის დიამეტრი 40 სმ იყო, მხოლოდ მთვარის ზედაპირზე უფრო მკაფიო ორიენტაციისთვის იყო განკუთვნილი. ანდელის მთავარი ნაშრომი იყო ცნობილი Mappa Selenographica, რომელიც 1926 წელს გამოქვეყნდა. 60 სმ დიამეტრის რუკა ორი ვერსიით იყო შექმნილი, ერთხელ შავი ფერის, აღწერის გარეშე, მეორედ სეპიის ფერში ტერმინოლოგიით.

მეორე მსოფლიო ომის დროს ანდელმა დაიწყო მუშაობა 13 დეტალური რუკის ნაკრებზე, რომელიც მთვარის მთელ ზედაპირს მოიცავდა. მრავალწლიანი მუშაობის შემდეგ, ამ ნაშრომის 8 ფურცლის დასრულების შემდეგ, ის მოულოდნელად გარდაიცვალა.

მისი ფერფლით სავსე ურნა პრაღაში, შტეფანიკის ობსერვატორიის მთავარი ტელესკოპის სვეტში ინახება.

## ხსოვნა
მის პატივსაცემად, 
*მთვარის ერთ-ერთ კრატერს ეწოდა ანდელი;
*ერთ-ერთ ასტეროიდს ეწოდა (22465) Karelanděl.

## შრომები
* Mappa Selenographica, 1926, Praha.

## სქოლიო
კატეგორია:ჩეხოსლოვაკი ასტრონომები
გაეროს უშიშროების საბჭოს რეზოლუცია 368

**გაეროს უშიშროების საბჭოს რეზოლუცია 368** მიიღეს 1975 წლის 17 აპრილს, გაეროს გენერალურმა მდივანმა გაიხსენა წინა რეზოლუციები და განიხილა გენერალური მდივნის ანგარიში, სანამ იომ-ქიპურის ომის შემდგომ დაძაბულ მდგომარეობაში ჩართულ მხარეებს მოუწოდებდა დაუყოვნებლივ შეესრულებინათ 338-ე რეზოლუცია. ამის შემდეგ საბჭომ გაეროს საგანგებო ძალების მანდატი კიდევ სამი თვით, 1975 წლის 24 ივლისამდე განაახლა და გენერალურ მდივანს სთხოვა, წარმოედგინა ანგარიში სიტუაციის განვითარებისა და რეზოლუციის განსახორციელებლად მიღებული ზომების შესახებ. 

რეზოლუცია 13 ხმით მიიღეს; ჩინეთმა და ერაყმა კენჭისყრაში მონაწილეობა არ მიიღეს.

## იხილეთ აგრეთვე
*ახლო აღმოსავლეთის კონფლიქტი
*იომ-ქიფურის ომი

## რესურსები ინტერნეტში
*[Text of the Resolution at undocs.org](https://undocs.org/S/RES/368(1975)) 

კატეგორია:გაეროს უშიშროების საბჭოს 1975 წლის რეზოლუციები
კატეგორია:არაბულ-ისრაელური სამშვიდობო პროცესი
ანგო (მთვარის კრატერი)

**კრატერი ანგო** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-დასავლეთ ნაწილში. სახელი ეწოდა მამაკაცის აფრიკული სახელის მიხედვით (დაამტკიცა საერთაშორისო ასტრონომიულმა კავშირმა 1976 წელს). კრატერის ცენტრის სელენოგრაფიული კოორდინატებია , დიამეტრი — 0.87 კმ, სიღრმე — 0.11 კმ.

კრატერს წაგრძელებული ფორმა აქვს, რაც, სავარაუდოდ, დაბალი დარტყმის კუთხით არის განპირობებული. რგოლი მიმდებარე რელიეფიდან 0.03 კმ-ით მაღლა დგას. კრატერის მოცულობა 0.03 კმ³-ია.

## სატელიტური კრატერები 
ანგოს კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-11
ანდერს ანგსტრემი

**ანდერს იონას ანგსტრემი** (ონგსტიომი, ; დ. 13 აგვისტო, 1814, ლეგდე — გ. 21 ივნისი, 1874, უფსალა) — შვედი ფიზიკოსი. 

1839 წელს დაამთავრა უფსალის უნივერსიტეტი და იქვე დაიწყო მასწავლებლობა (1858 წლიდან პროფესორი). ანგსტრემის შრომები ძირითადად სპექტრული ანალიზის საკითხებს ეხება. მან დიდი სიზუსტით გაზომა მზის სპექტრის ტალღათა სიგრძე და შეადგინა სპექტრული ხაზების პირველი ვრცელი ატლასი.

## ხსოვნა
მის პატივსაცემად:
*სიგრძის საზომ ერთეულს დაარქვეს ანგსტრემი;
*მთვარის ერთ-ერთ კრატერს დაარქვეს ანგსტრემი.

## ლიტერატურა
## სქოლიო
კატეგორია:შვედი ფიზიკოსები
გაეროს უშიშროების საბჭოს რეზოლუცია 348

**გაეროს უშიშროების საბჭოს რეზოლუცია 348** მიღებულია 1974 წლის 28 მაისს გენერალური მდივნის ანგარიშის შემდეგ, რომელიც მიესალმა ირანისა და ერაყის სურვილს სიტუაციის დეესკალაციისა და ურთიერთობების გაუმჯობესების შესახებ (დიპლომატიური ურთიერთობები ერაყმა 1971 წელს შეწყვიტა სპარსეთის ყურეში მდებარე სადავო კუნძულების გამო).

რეზოლუციაში აღნიშნულია, რომ ორივე მხარე შეთანხმდა 1974 წლის 7 მარტის ცეცხლის შეწყვეტის შეთანხმების მკაცრად შესრულებაზე, შეიარაღებული ძალების კონცენტრაციის შემცირებაზე საზღვრის მთელ პერიმეტრზე, ხელსაყრელი ატმოსფეროს შექმნაზე და ორმხრივი საკითხების გადასაჭრელად დიალოგის სწრაფად განახლებაზე.

რეზოლუცია მიღებულია 14 ხმით, არცერთი წინააღმდეგი; ჩინეთის რესპუბლიკას კენჭისყრაში მონაწილეობა არ მიუღია.

## რესურსები ინტერნეტში
* 

კატეგორია:გაეროს უშიშროების საბჭოს რეზოლუციები ერაყის შესახებ
კატეგორია:გაეროს უშიშროების საბჭოს 1974 წლის რეზოლუციები
კატეგორია:გაეროს უშიშროების საბჭოს რეზოლუციები ირანის შესახებ
კატეგორია:1974 წელი ერაყში
კატეგორია:1974 წელი ირანში
გაეროს უშიშროების საბჭოს რეზოლუცია 350

**გაეროს უშიშროების საბჭოს რეზოლუცია 350** მიღებულია 1974 წლის 31 მაისს, შეიქმნა გაეროს განშორების დამკვირვებელთა ძალები, რათა დაკვირვებოდა ისრაელსა და სირიას შორის იომ-ქიფურის ომის შემდეგ ცეცხლის შეწყვეტის შეთანხმებას. თავდაპირველად UNDOF შეიქმნა ექვსი თვის ვადით, თუმცა მის მანდატს შემდგომი რეზოლუციებით ვადა რამდენჯერმე გაუხანგრძლივეს.

რეზოლუცია მიღებულია 13 ხმით – არცერთი წინააღმდეგი, კენჭისყრაში კი ჩინეთმა და ერაყმა მონაწილეობა არ მიიღეს.

## რესურსები ინტერნეტში
* 

კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს 1974 წლის რეზოლუციები
კატეგორია:გაეროს უშიშროების საბჭოს რეზოლუციები სირიის შესახებ
კატეგორია:1974 წელი სირიაში
კატეგორია:1974 წელი ისრაელში
გაეროს უშიშროების საბჭოს რეზოლუცია 394

**გაეროს უშიშროების საბჭოს რეზოლუცია 394** მიღებულია 1976 წლის 16 აგვისტოს, რომელიც განიხილავდა სეიშელის რესპუბლიკის განაცხადს გაეროში წევრობის შესახებ. საბჭომ რეკომენდაცია მისცა გენერალურ ასამბლეას, რომ სეიშელის რესპუბლიკა გაეროში მიეღო.

## რესურსები ინტერნეტში
* 

კატეგორია:გაეროს უშიშროების საბჭოს 1976 წლის რეზოლუციები
კატეგორია:1976 წელი სეიშელის კუნძულებზე
კატეგორია:გაეროს უშიშროების საბჭოს რეზოლუციები გაეროს წევრობის შესახებ
კატეგორია:გაეროს უშიშროების საბჭოს რეზოლუციები სეიშელის კუნძულების შესახებ
გაეროს უშიშროების საბჭოს რეზოლუცია 397

**გაეროს უშისროების საბჭოს რეზოლუცია 397** მიღებულია 1976 წლის 22 ნოემბერს, რომელიც განიხილავდა ანგოლის რესპუბლიკის განაცხადს გაეროში წევრობის შესახებ. საბჭომ რეკომენდაცია მისცა გენერალურ ასამბლეას, რომ ანგოლა (დღევანდელი ანგოლას რესპუბლიკა) მიეღო გაეროში.

რეზოლუცია მიღებულია 13 ხმით, არცერთი წინააღმდეგ. შეერთებულმა შტატებმა თავი შეიკავა, ხოლო ჩინეთმა კენჭისყრაში მონაწილეობა არ მიიღო.

## რესურსები ინტერნეტში
* 

კატეგორია:გაეროს უშიშროების საბჭოს 1976 წლის რეზოლუციები
კატეგორია:გაეროს უშიშროების საბჭოს რეზოლუციები გაეროს წევრობის შესახებ
კატეგორია:გაეროს უშიშროების საბჭოს რეზოლუციები ანგოლის შესახებ
კატეგორია:1976 წელი ანგოლაში
გაეროს უშიშროების საბჭოს რეზოლუცია 400

**გაეროს უშიშროების საბჭოს რეზოლუცია 400** მიღებულია დახურულ სხდომაზე 1976 წლის 7 დეკემბერს, რომელიც განიხილავდა გაეროს გენერალური მდივნის დანიშვნის რეკომენდაციას. საბჭომ გენერალურ ასამბლეას რეკომენდაცია გაუწია კურტ ვალდჰაიმის მეორე ვადით გენერალურ მდივნად დანიშვნის შესახებ — ვადა იწყებოდა 1977 წლის 1 იანვარს და სრულდებოდა 1981 წლის 31 დეკემბერს.

## რესურსები ინტერნეტში
* 

კატეგორია:გაეროს უშიშროების საბჭოს 1976 წლის რეზოლუციები
კატეგორია:გაეროს უშიშროების საბჭოს რეზოლუციები გენერალური მდივნის დანიშვნასთან დაკავშირებით
გაეროს უშიშროების საბჭოს რეზოლუცია 349

**გაეროს უშიშროების საბჭოს რეზოლუცია 349** მიღებულია 1974 წლის 29 მაისს, რომელიც ხელახლა ადასტურებს თემაზე მიღებულ წინა რეზოლუციებს და აღნიშნავს ბოლო დროს განვითარებულ მოვლენებს. საბჭომ გადაწყვიტა გაეროს სამშვიდობო ძალების ყოფნის გახანგრძლივება კვიპროსში დამატებითი ვადით — 1974 წლის 15 დეკემბრამდე.

საბჭომ ასევე მოუწოდა უშუალოდ ჩართულ მხარეებს, გამოიჩინონ მაქსიმალური თავშეკავება და სრულად ითანამშრომონ სამშვიდობო ძალებთან.

რეზოლუცია მიღებულია 14 ხმით, არცერთი წინააღმდეგი, ჩინეთმა კი თავი შეიკავა.

## რესურსები ინტერნეტში
* 

კატეგორია:გაეროს უშიშროების საბჭოს 1974 წლის რეზოლუციები
კატეგორია:გაეროს უშიშროების საბჭოს რეზოლუციები კვიპროსის შესახებ
კატეგორია:1974 წელი კვიპროსში
გაეროს უშიშროების საბჭოს რეზოლუცია 423

**გაეროს უშიშროების საბჭოს რეზოლუცია 423** მიღებულია 1978 წლის 14 მარტს, სადაც საბჭომ გაიხსენა თავისი წინა რეზოლუციები სამხრეთ როდეზიის შესახებ, განსაკუთრებით რეზოლუცია 415 (1977), და დაგმო სამხრეთ როდეზიაში არსებული „უკანონო რასისტული რეჟიმის“ მცდელობები, შეენარჩუნებინა ხელისუფლება და ზიმბაბვეს დამოუკიდებლობა.

საბჭომ ასევე გააკრიტიკა ქვეყანაში პოლიტპატიმრების სიკვდილით დასჯა და მეზობელი სახელმწიფოების წინააღმდეგ მიმართული ქმედებები.

## რესურსები ინტერნეტში
* 

კატეგორია:გაეროს უშიშროების საბჭოს 1978 წლის რეზოლუციები
კატეგორია:გაეროს უშიშროების საბჭოს რეზოლუციები როდეზიის შესახებ
კატეგორია:1978 წელი როდეზიაში
გაეროს უშიშროების საბჭოს რეზოლუცია 425

**გაეროს უშიშროების საბჭოს რეზოლუცია 425** მიიღეს 1978 წლის 19 მარტს — ისრაელის მიერ ლიბანში შეჭრიდან ხუთი დღის შემდეგ, პალესტინელი მეამბოხეების მოქმედებებისა და ლიბანის სამოქალაქო ომის კონტექსტში — მოუწოდებდა ისრაელს, დაუყოვნებლივ გაეყვანა თავისი ძალები ლიბანიდან და დააარსა გაეროს დროებითი ძალა ლიბანში (UNIFIL).

რეზოლუცია მიღებულია 12 ხმით – წინააღმდეგი არავინ ყოფილა; ჩეხოსლოვაკიამ და საბჭოთა კავშირმა თავი შეიკავეს, ხოლო ჩინეთმა კენჭისყრაში მონაწილეობა არ მიიღო.

## რესურსები ინტერნეტში
* 

კატეგორია:გაეროს უშიშროების საბჭოს 1978 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს რეზოლუციები ლიბანის შესახებ
კატეგორია:1978 წელი ისრაელში
კატეგორია:1978 წელი ლიბანში
ამიუზ-ბაუში

**ამიუზ-ბაუში** (''''*) ― მცირე, დაახლოებით ერთი ლუკმის ზომის აპეტაიზერი. ამიუზ-ბაუში განსხვავდება სხვა აპეტაიზერებისგან იმით, რომ მას სტუმრები მენიუდან არ უკვეთავენ – ამის ნაცვლად, შეფი მათ უფასოდ უმასპინძლდება. ეს კერძი გამოიყენება როგორც სტუმრის მადის აღსაძვრელად, ასევე შეფ-მზარეულის სტილის წარმოსაჩენად.

ტერმინი ფრანგულია და სიტყვასიტყვით „პირის გამრთობს“ ნიშნავს. ფრანგულ მენიუებში ის 1980-იანი წლებიდან გაჩნდა. ამიუზ-ბაუში ეწოდება პოპულარული ფსიქოლოგიური ტელესერიალის, "*ჰანიბალის''" ერთ-ერთ ეპიზოდსაც. 

## რესტორნებში 
ამიუზ-ბაუში წარმოადგენს მომცრო, ინტენსიურად არომატულ კერძს. ჩვეულებრივ, ის მხოლოდ ერთი ან ორი ლუკმაა, წინასწარაა შერჩეული შეფ-მზარეულის მიერ და სტუმრები მას უფასოდ მიირთმევენ. 

ამიუზ-ბაუში შესაძლოა საკმაოდ მარტივი ინგრედიენტებისგან შედგებოდეს, მაგალითად, თეფშზე იდოს მხოლოდ ზეთისხილი. თუმცა, განსაკუთრებით დიდ რესტორნებში, ის ხშირად ხდება შეფ-მზარეულის კრეატივის წყარო. ჟან-ჟორჟ ფონგერიხტენის, ნიუ-იორკელი ცნობილი შეფ-მზარეულის თქმით, „ამიუზ-ბაუში საუკეთესო საშუალებაა დიდი შეფ-მზარეულისთვის, გამოხატოს თავისი დიდი იდეები მცირე ლუკმებში“.

მიუხედავად მისი მცირე ზომისა, ეს კერძი დიდ გამოწვევას წარმოადგენს, რადგან ყველა სტუმრისათვის მისართმევად საკმარისი რაოდენობით უნდა მომზადდეს, როგორც წესი, შეკვეთის მიღებისთანავე ან ძირითად კერძებს შორის. ეს ხშირად მოითხოვს ცალკე სამზარეულოს, რომელიც მხოლოდ ამიუზ-ბაუშის სწრაფად მოსამზადებლად არის შექმნილი. ასევე, სერვირებისთვის საჭიროა სხვადასხვა ფორმის თეფშის დიდი და მრავალფეროვანი კოლექცია. ამ მხრივ, საინტერესო თეფშები, დიდი ჭიქები და აზიური სტილის სუპის კოვზები განსაკუთრებით პოპულარული არჩევანია. გარდა ამისა, სამზარეულო მზად უნდა იყოს ამიუზის ხელახლა მოსამზადებლად, რადგან სტუმრებს შესაძლოა გათვლილი ინგრედიენტები არ უყვარდეთ ან მათზე ალერგია ჰქონდეთ.

## გალერეა

File:Hamachi - amuse bouche.jpg|იაპონური ამიუზ-ბაუში რეჰანით, რეჰანის ყვავილითა და ორაგულით
File:Amuse Bouche at a French restaurant.jpg|ამიუზ-ბაუში ფრანგულ რესტორანში
File:Amuse bouche (997664859).jpg|ნიახურის წვნიანი შემწვარი სიმინდით 

## სქოლიო
კატეგორია:კერძები
კატეგორია:კულინარია
კატეგორია:ფრანგული სამზარეულო
კატეგორია:აპეტაიზერები
გაეროს უშიშროების საბჭოს რეზოლუცია 433

**გაეროს უშიშროების საბჭოს რეზოლუცია 433** მიღებულია 1978 წლის 17 აგვისტოს, რომელიც განიხილავდა სოლომონის კუნძულების განაცხადს გაეროში წევრობის შესახებ. საბჭომ რეკომენდაცია მისცა გენერალურ ასამბლეას, რომ სოლომონის კუნძულები მიეღოთ გაეროში.

## რესურსები ინტერნეტში
* 

კატეგორია:გაეროს უშიშროების საბჭოს 1978 წლის რეზოლუციები
კატეგორია:გაეროს უშიშროების საბჭოს რეზოლუციები სოლომონის კუნძულების შესახებ
კატეგორია:გაეროს უშიშროების საბჭოს რეზოლუციები გაეროს წევრობის შესახებ
კატეგორია:1978 წელი სოლომონის კუნძულებზე
გაეროს უშიშროების საბჭოს რეზოლუცია 432

**გაეროს უშიშროების საბჭოს რეზოლუცია 432** მიღებულია 1978 წლის 27 ივლისს, რომელიც ხელახლა ადასტურებს აღნიშნულ თემაზე მიღებულ წინა რეზოლუციებს, მათ შორის რეზოლუცია 385 (1976), და მოუწოდებს სამხრეთ აფრიკას პატივი სცეს ნამიბიის ტერიტორიულ მთლიანობას. ასევე მოუწოდებს სრულად დაუბრუნოს უოლვის ბეი (Walvis Bay) ნამიბიას, რომელსაც მანამდე სამხრეთ აფრიკა უშუალოდ ადმინისტრირებდა.

## რესურსები ინტერნეტში
* 

კატეგორია:გაეროს უშიშროების საბჭოს 1978 წლის რეზოლუციები
კატეგორია:გაეროს უშიშროების საბჭოს რეზოლუციები ნამიბიის შესახებ
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
გაეროს უშიშროების საბჭოს რეზოლუცია 385

**გაეროს უსაფრთხოების საბჭოს რეზოლუცია 385** მიიღეს 1976 წლის 30 იანვარს, რომელიც მოიხმობდა ამ თემაზე ადრე მიღებულ რეზოლუციებს, აგრეთვე ჰააგის საერთაშორისო სასამართლოს საკონსულტაციო მოსაზრებას, რომლის მიხედვითაც სამხრეთ აფრიკას ევალებოდა ნამიბიის ტერიტორიიდან თავისი ძალების გაყვანა. რეზოლუცია კიდევ ერთხელ ადასტურებდა გაეროს იურიდიულ პასუხისმგებლობას ნამიბიაზე, გამოხატავდა შეშფოთებას სამხრეთ აფრიკის უკანონო მოქმედებების გაგრძელების გამო და გმობდა ნამიბიის მილიტარიზაციას.

საბჭომ შემდეგ მოითხოვა, რომ სამხრეთ აფრიკას დაესრულებინა ბანტუსტანების პოლიტიკა და გაეროს მოთხოვნების თავიდან არიდებისკენ მიმართული მცდელობები. რეზოლუციის დანარჩენი ნაწილი მოითხოვდა, რომ სამხრეთ აფრიკას დაედო პირობა გაეროს მიერ ორგანიზებული არჩევნების ჩატარების თაობაზე, რათა ნამიბიის მომავალი ხელისუფლება ამ გზით არჩეულიყო, გაეთავისუფლებინა ყველა პოლიტპატიმარი, დაეტოვებინა ნამიბია და დაეცვა საერთაშორისო სამართალი.

## რესურსები ინტერნეტში
* 

კატეგორია:გაეროს უშიშროების საბჭოს 1976 წლის რეზოლუციები
კატეგორია:გაეროს უშიშროების საბჭოს რეზოლუციები ნამიბიის შესახებ
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
გაეროს უშიშროების საბჭოს რეზოლუცია 413

**გაეროს უსაფრთხოების საბჭოს რეზოლუცია 413** მიიღეს 1977 წლის 20 ივლისს, განიხილავდა სოციალისტური ვიეტნამის რესპუბლიკის განაცხადს გაერთიანებულ ერებში გაწევრიანების თაობაზე. საბჭომ გენერალურ ასამბლეას ურჩია, ვიეტნამი გაეროში წევრად მიეღო.

## რესურსები ინტერნეტში
* 

კატეგორია:გაეროს უშიშროების საბჭოს 1977 წლის რეზოლუციები
კატეგორია:1977 წელი ვიეტნამში
კატეგორია:გაეროს უშიშროების საბჭოს რეზოლუციები გაეროს წევრობის შესახებ
კატეგორია:გაეროს უშიშროების საბჭოს რეზოლუციები ვიეტნამის შესახებ
ანდერსი (მთვარის კრატერი)

**კრატერი ანდერსი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის სამხრეთ-დასავლეთ ნაწილში. სახელი ეწოდა ამერიკელი ასტრონავტის, კოსმოსური ხომალდის „აპოლო 8“-ის ეკიპაჟის წევრის, უილიამ ანდერსის პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ცენტრის სელენოგრაფიული კოორდინატებია , დიამეტრი — 41.33 კმ, სიღრმე — 2.21 კმ.

კრატერი ძლიერ ეროზიულია; სატელიტური კრატერი ანდერს G ესაზღვრება რგოლის სამხრეთ-აღმოსავლეთ ნაწილს, ოდნავ ფარავს მას. რგოლის ჩრდილო-აღმოსავლეთ სექტორი შეწუხებულია რამდენიმე პატარა კრატერით, ხოლო რგოლის ჩრდილოეთ ნაწილს მოკლე ხეობა ჭრის. ზვინულის სიმაღლე მიმდებარე ტერიტორიის ზემოთ 1.04 კმ-ია, კრატერის მოცულობა 1288.69 კმ³-ია. კრატერის თასის ფსკერი შედარებით ბრტყელია, შესამჩნევი სტრუქტურების გარეშე.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-24
Golden (ჯონგუქის ალბომი)

**Golden**  —  სამხრეთ კორეელი მომღერლის, ჯონგუქი (BTS-დან) დებიუტური სტუდიური ალბომი, გამოშვებული 2023 წლის 3 ნოემბერს Big Hit Music-ის მიერ. ძირითადი ჟანრი პოპი და მთლიანად ინგლისურენოვანი ალბომი, რომელიც კრიტიკოსებისგან საერთო ჯამში დადებით შეფასებებს იღებდა. მასში სტუმრის სახით მონაწილეობენ Jack Harlow, Major Lazer, Latto და DJ Snake. ალბომი იყო წინასწარ გამოშვებული სინგლებით "Seven" და "3D", ასევე "Standing Next to You", რომელიც ალბომთან ერთად გამოვიდა, და "Yes or No", რომელიც 2024 წელს იტალიურ რადიოში გაიგზავნა.

## ალბომზე მუშაობა და პოპულარიზაცია
2023 წლის ივლისში ჯონ გუქმა Variety-თთან ისაუბრა თავის პირველ სოლო ალბომზე და თქვა, რომ მუშაობდა მასზე, მაგრამ ჯერ ადრე იყო „კონკრეტულზე საუბარი“. იმავე თვეში მან გამოუშვა სინგლი Seven, ამერიკელი რეპერ ლატოს მონაწილეობით, რომელიც აშშ-ს Billboard Hot 100-ში პირველ ადგილზე გავიდა და სხვა მრავალ ქვეყანაში ტოპ 10-ში მოხვდა. ჯონ გუქმა გამოუშვა კიდევ ერთი სინგლი, 3D, ამერიკელი რეპერ ჯეკ ჰარლოუს მონაწილეობით, 29 სექტემბერს.
Big Hit Music-მა 11 სიმღერიანი ალბომი 3 ოქტომბერს გამოაცხადა, მათ შორის ადრე გამოშვებული სიმღერები Seven და 3D. 

## ცოცხალი შესრულება
ჯონ გუქმა 9 ნოემბერს ნიუ-იორკში, ტაიმს სკვერში მოულოდნელი კონცერტი გამართა და ალბომიდან ხუთი ტრეკი შეასრულა: „Standing Next to You“, „Yes or No“, „3D“, „Please Don't Change“ და „Seven“.

## სქოლიო
*star Jungkook announces debut solo album Golden
*Kook's 'Seven,' Featuring Latto, Blasts In at No. 1 on Billboard Hot 100, Followed by Jason Aldean
*star Jung Kook's GOLDEN is highest-charting album by a Korean solo artist ever

კატეგორია:2023 კატეგორია:მუსიკა კატეგორია:სამხრეთი კორეა კატეგორია:2024
კატეგორია:სამხრეთკორეელი მომღერლები
ანგსტრემი (მთვარის კრატერი)

**კრატერი ანგსტრემი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-დასავლეთ ნაწილში. სახელი ეწოდა შვედი ასტროფიზიკოსის, ანდერს ანგსტრემის პატივსაცემად (დაამტკიცა საერთაშორისო ასტრონომიულმა კავშირმა 1935 წელს). კრატერის ცენტრის სელენოგრაფიული კოორდინატებია , დიამეტრი — 9.55 კმ, სიღრმე — 1.58 კმ.

კრატერის კიდე წრიული და თასის ფორმისაა. კიდე მიმდებარე რელიეფიდან 0.35 კმ-ით მაღლა ადის, ხოლო კრატერის მოცულობა დაახლოებით 34.84 კმ³-ია. მორფოლოგიური მახასიათებლების საფუძველზე, კრატერი კლასიფიცირდება, როგორც ALC კრატერი (სახელი დაერქვა ამ კლასის ტიპიური წარმომადგენლის, ალ-ბატანი C-ს მიხედვით).

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-11
ანნა (მთვარის კრატერი)

**კრატერი ანნა** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-დასავლეთ ნაწილში. სახელი ეწოდა ქალის ებრაული სახელის მიხედვით (დაამტკიცა საერთაშორისო ასტრონომიულმა კავშირმა 1976 წელს). კრატერის ცენტრის სელენოგრაფიული კოორდინატებია , დიამეტრი — 2.12 კმ, სიღრმე — 0.38 კმ.

რამდენიმე მეზობელი კრატერის მსგავსად, ენს წაგრძელებული ფორმა აქვს და პარალელურად გადის მიმდებარე რგოლების ველების სერიასთან. მისგან აღმოსავლეთით ვრცელდება რამდენიმე სხვა პატარა კრატერის ჯაჭვი. კრატერის რგოლი მიმდებარე რელიეფიდან 0.08 კმ-ით მაღლა ადის. კრატერის მოცულობა 0.38 კმ³-ია.

## სატელიტური კრატერები 
ანნას კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-11
პარაგვაი (მრავალმნიშვნელოვანი)

სახელი **პარაგვაი** შეიძლება აღნიშნავდეს:

*პარაგვაი - სახელმწიფო სამხრეთ ამერიკაში;
*პარაგვაი – მდინარე სამხრეთ ამერიკაში.
ანსგარიუსი (მთვარის კრატერი)

**კრატერი ანსგარიუსი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ-აღმოსავლეთ ნაწილში. სახელი ეწოდა ქრისტიანი თეოლოგის, წმინდა ანსგარის პატივსაცემად (დაამტკიცა საერთაშორისო ასტრონომიულმა კავშირმა 1935 წელს). კრატერის ცენტრის სელენოგრაფიული კოორდინატებია , დიამეტრი — 91.42 კმ, სიღრმე — 2.83 კმ.

მთვარის აღმოსავლეთ კიდურთან ახლოს მდებარეობის გამო, დაკვირვებისას კრატერი ოვალური ჩანს, თუმცა მას თითქმის იდეალური წრიული ფორმა აქვს. კრატერის კიდე მნიშვნელოვანი დაზიანების გარეშეა შემორჩენილი, ხოლო შიდა ფერდობს აქვს მკაფიოდ გამოხატული ტერასის მსგავსი სტრუქტურა. კიდე მიმდებარე რელიეფიდან 1.43 კმ-ით მაღლა ადის, ხოლო კრატერის მოცულობა 8064.59 კმ³-ია. კრატერის სამხრეთ ნაწილს გასწორებული ფორმა აქვს და უძველესი კრატერის ნაშთებს ფარავს, რომლისგანაც მხოლოდ კრატერის დასავლეთი მონაკვეთია შემორჩენილი. კრატერის ჩრდილო-ჩრდილო-აღმოსავლეთ ნაწილში დაკბილული რკალია. კრატერის აუზის ფსკერი გლუვია, რამდენიმე პატარა კრატერით არის აღნიშნული. ცენტრალური მწვერვალი არ არის. მორფოლოგიური მახასიათებლების საფუძველზე, კრატერი კლასიფიცირდება, როგორც TYC კრატერი (სახელი ამ ტიპის ტიპიური წარმომადგენლის, ტიხოს, საპატივცემულოდ დაერქვა).

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-21
ანტონიადი (მთვარის კრატერი)

**კრატერი ანტონიადი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის სამხრეთ პოლარულ ნაწილში. სახელი ეწოდა ფრანგი ბერძენი ასტრონომის, ეჟენ ანტონიადის პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ცენტრის სელენოგრაფიული კოორდინატებია , დიამეტრი — 137.92 კმ, რაც მას მთვარეზე ყველაზე ღრმა ადგილად აქცევს. ამიტომ, დიდი ალბათობით, კრატერის წარმოქმნის შედეგად გამოტყორცნილი ქანები მთვარის ქვედა ქერქიდან ან ზედა მანტიიდანაა, რაც კრატერს კვლევისა და ქანების ნიმუშების აღებისთვის უაღრესად საინტერესოს ხდის.
 
კრატერს ზოგადად წრიული ფორმა აქვს, რგოლის გარეთა ნაწილი მთელი პერიმეტრის გასწვრივ ამ ფორმისგან გადახრილია. კრატერის რგოლი ოდნავ დაზიანებულია, ხოლო შიდა ფერდობს ტერასული სტრუქტურა აქვს, რომელიც სამხრეთ ნაწილში ერთი პატარა კრატერით არის აღნიშნული. რგოლი მიმდებარე რელიეფზე 1.69 კმ-ზე მაღლა დგას, ხოლო კრატერის მოცულობა 20850.47 კმ³-ია.

## სატელიტური კრატერები 
ანტონიადის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-30
ანვილი (მთვარის კრატერი)

**კრატერი ანვილი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-აღმოსავლეთ ნაწილში. სახელი ეწოდა ფრანგი გეოგრაფისა და კარტოგრაფის, ჟან ბატისტ ბურგინიონ დ’ანვილის პატივსაცემად (დაამტკიცა საერთაშორისო ასტრონომიულმა კავშირმა 1976 წელს). კრატერის ცენტრის სელენოგრაფიული კოორდინატებია , დიამეტრი — 10.26 კმ, სიღრმე — 1.69 კმ.

კრატერს აქვს სწორი წრიული ფორმა მკვეთრი კიდეებით და თასის ფორმის კრატერით. კიდეს აღმოსავლეთი ნაწილი შიდა ფერდობზე კოლაფსის ნიშნებს ავლენს. კიდე მიმდებარე რელიეფიდან 0.38 კმ-ით მაღლა ადის. კრატერის მოცულობა 43.20 კმ³-ია.

მისი მორფოლოგიური მახასიათებლების საფუძველზე, კრატერი კლასიფიცირდება, როგორც ALC კრატერი (სახელი დაერქვა ამ კლასის ტიპიური წარმომადგენლის, ალ-ბატანი C-ს მიხედვით). 1976 წლამდე კრატერს ეწოდებოდა თანამგზავრული კრატერი ტარუნტიუსი G.

## სატელიტური კრატერები 
ანვილის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-13
აპიანუსი (მთვარის კრატერი)

**კრატერი აპიანუსი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ-აღმოსავლეთ ნაწილში. სახელი ეწოდა გერმანელი მექანიკოსისა და ასტრონომის, პეტერ აპიანეს პატივსაცემად (დაამტკიცა საერთაშორისო ასტრონომიულმა კავშირმა 1935 წელს). კრატერის ცენტრის სელენოგრაფიული კოორდინატებია , დიამეტრი — 63.44 კმ, სიღრმე — 2.73 კმ.

კრატერის კიდე ძლიერ დაზიანებულია შემდგომი დარტყმების შედეგად და აქვს ტერასის მსგავსი სტრუქტურა; პატარა კრატერები ფარავს კიდეს ჩრდილო-აღმოსავლეთ და სამხრეთ-აღმოსავლეთ ნაწილებს. კიდეს ჩრდილოეთი ნაწილი რელიეფში მცირე ჩაღრმავებით არის გაწყვეტილი. კიდე მიმდებარე რელიეფიდან 1.24 კმ-ით მაღლა ადის. ჩრდილო-დასავლეთით, ის დაახლოებით 3000 მ-ია. კრატერის თასის ფსკერი შედარებით ბრტყელია და სფერული პროფილი აქვს; ცენტრალური პიკი და შესამჩნევი სტრუქტურები არ არის. კრატერის მოცულობა 3467.66 კმ³-ია.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-20
ეპლტონი (მთვარის კრატერი)

**კრატერი ეპლტონი** (), *კრატერი 129* () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის ჩრდილო-აღმოსავლეთ ნაწილში. სახელი ეწოდა ინგლისელი ფიზიკოსის, ედვარდ ეპლტონის პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ცენტრის სელენოგრაფიული კოორდინატებია , დიამეტრი — 64.59 კმ,

ეპლტონი მდებარეობს თანამგზავრულ კრატერებს შორის, რომლებიც კიდის მოპირდაპირე მხარეს მდებარეობს. ეპლტონი R მდებარეობს დასავლეთ-სამხრეთ-დასავლეთით და მის ჩრდილოეთ კიდის შიგნით კიდევ ერთ კრატერს შეიცავს. აპლტონის მოპირდაპირე მხარეს არის ეპლტონი D, ეპლტონის R-ის მსგავსი ზომის წარმონაქმნი.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-07
გაეროს უშიშროების საბჭოს რეზოლუცია 369

**გაეროს უშიშროების საბჭოს რეზოლუცია 369** მიიღეს 1975 წლის 28 მაისს. საბჭომ შეშფოთება გამოთქვა ისრაელსა და სირიას შორის არსებული დაძაბულობის გამო და კიდევ ერთხელ დაადასტურა, რომ ძალების განდევნის შესახებ ორი წინა შეთანხმება მხოლოდ 338-ე რეზოლუციის განხორციელებისკენ გადადგმული ნაბიჯი იყო. რეზოლუციამ გადაწყვიტა, მოეწოდებინა დაინტერესებული მხარეებისთვის დაუყოვნებლივ შეესრულებინათ 338-ე რეზოლუცია, გაეროს განთავისუფლების დამკვირვებელთა მანდატი კიდევ 6 თვით განაახლა და გენერალურ მდივანს სთხოვა ამ 6 თვის ბოლოს სიტუაციის შესახებ ანგარიშის წარდგენა. 

რეზოლუცია 13 ხმით მიიღეს; ჩინეთმა და ერაყმა კენჭისყრაში მონაწილეობა არ მიიღეს.

## იხილეთ აგრეთვე
*ახლო აღმოსავლეთის კონფლიქტი
*იომ-ქიფურის ომი

## რესურსები ინტერნეტში
*[Text of the Resolution at undocs.org](https://undocs.org/S/RES/369(1975))

კატეგორია:გაეროს უშიშროების საბჭოს 1975 წლის რეზოლუციები
კატეგორია:არაბულ-ისრაელური სამშვიდობო პროცესი
გაეროს უშიშროების საბჭოს რეზოლუცია 370

**გაეროს უშიშროების საბჭოს რეზოლუცია 370** მიიღეს 1975 წლის 13 ივნისს. გაეროს სამშვიდობო ძალების განლაგება კვიპროსში კიდევ 6 თვით 1975 წლის 15 დეკემბრამდე გახანგრძლივდა. ეს გახანგრძლივება კვიპროსში თურქეთის შეჭრის შემდეგ მოხდა და საბჭომ მოუწოდა გენერალურ მდივანს, გაეგრძელებინა კეთილი სამსახურის მისია, რომელიც მას 367-ე რეზოლუციით დაევალა და წარედგინა მათთვის შუალედური ანგარიში 15 სექტემბრამდე, ხოლო საბოლოო ანგარიში არაუგვიანეს 15 დეკემბრისა. 

რეზოლუცია მიიღეს 14 ხმით არცერთის წინააღმდეგ, ხოლო ჩინეთის სახალხო რესპუბლიკას კენჭისყრაში მონაწილეობა არ მიუღია.

## იხილეთ აგრეთვე
*კვიპროსის კონფლიქტი

## რესურსები ინტერნეტში
*Text of the Resolution at UN.org

კატეგორია:გაეროს უშიშროების საბჭოს 1975 წლის რეზოლუციები
კატეგორია:გაეროს უშიშროების საბჭოს რეზოლუციები კვიპროსის შესახებ
კატეგორია:1975 წელი კვიპროსში
(253) მატილდა

მინი|ასტეროიდი (253) მატილდა
**253 მატილდა** (), ადრე *A885 VA* — ასტეროიდი მთავარი სარტყლიდან. მისი დიამეტრი დაახლოებით 50 კილომეტრია. იგი აღმოაჩინა ავსტრიელმა ასტრონომმა იოჰან პალისამ ვენის ობსერვატორიაში 1885 წლის 12 ნოემბერს. მას შედარებით ელიფსური ორბიტა აქვს, რომელსაც მზის გარშემო ოთხ წელზე მეტი სჭირდება. ამ მოძრავ ასტეროიდს უჩვეულოდ ნელი ბრუნვის ტემპი აქვს, ღერძის გარშემო 360°-იანი ბრუნის დასასრულებლად 17.4 დღე სჭირდება. ეს არის პრიმიტიული C ტიპის ასტეროიდი, რაც ნიშნავს, რომ ზედაპირზე ნახშირბადის მაღალი კონცენტრაციაა, რაც მას მუქ ზედაპირს აძლევს. ამის გამო მასზე დაცემული სინათლის მხოლოდ 4% აირეკვლება.

მატილდა, NEAR Shoemaker-ის ავტომატურმა საპლანეტათშორისო სადგურმა 1997 წლის ივნისში მოინახულა, ასტეროიდ (433) ეროსისკენ მიმავალ გზაზე. მოკლე გადაფრენის დროს, კოსმოსურმა სადგურმა ასტეროიდის ნახევარსფერო გადაიღო, რომლის დროსაც მრავალი დიდი კრატერი გამოვლინდა. ეს იყო პირველი ნახშირბადოვანი ასტეროიდი, რომელიც შესწავლილ იქნა და 2010 წელს (21) ლუტეციის მონახულებამდე, ის იყო ყველაზე დიდი ასტეროიდი, რომელსაც კოსმოსური სადგური ეწვია.

## მატილდის კრატერები
ასტეროიდ (253) მატილდაზე 23 მსხვილი კრატერია. რომელთაც სახელები დაერქვა ნახშირის მსხვილი საბადოების მიხედვით. 

## რესურსები ინტერნეტში 
*JPL Small-Body Database Browser on 253 Mathilde

## სქოლიო
კატეგორია:ასტეროიდები
გაეროს უშიშროების საბჭოს რეზოლუცია 371

**გაეროს უშიშროების საბჭოს რეზოლუცია 371** მიიღეს 1975 წლის 24 ივლისს. ეგვიპტის ოფიციალური პირების განცხადებებისა და გაეროს საგანგებო ძალების შესახებ გენერალური მდივნის ანგარიშის გახსენებით, საბჭომ შეშფოთება გამოთქვა ახლო აღმოსავლეთში მდგრადი მშვიდობისკენ პროგრესის არარსებობის გამო. 

ამის შემდეგ საბჭომ მოუწოდა ყველა ჩართულ მხარეს, შეესრულებინა 338-ე რეზოლუცია და საგანგებო ძალებს მანდატი კიდევ 3 თვით, 1975 წლის 24 ოქტომბრამდე განუახლა და მოითხოვა, რომ გენერალურ მდივანს განახლებული მანდატის ვადის გასვლამდე წარედგინა ანგარიში სიტუაციასთან დაკავშირებული ნებისმიერი პროგრესის შესახებ. 

რეზოლუცია 13 ხმით მიიღეს; ჩინეთმა და ერაყმა კენჭისყრაში მონაწილეობა არ მიიღეს.

## იხილეთ აგრეთვე
*ახლო აღმოსავლეთის კონფლიქტი

## რესურსები ინტერნეტში
*[Text of the Resolution at undocs.org](https://undocs.org/S/RES/371(1975))

კატეგორია:გაეროს უშიშროების საბჭოს 1975 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს რეზოლუციები ეგვიპტის შესახებ
კატეგორია:არაბულ-ისრაელური სამშვიდობო პროცესი
ივანე რუსინოვი

**ივანე რუსინოვი** (; დ. 26 ნოემბერი, 1909, პავლოვსკი-პოსადი, მოსკოვის ოლქი — გ. 14 ივლისი, 1994, მოსკოვი) — საბჭოთა მსახიობი. მხატვრული კითხვის ოსტატი. საქართველოს სსრ სახალხო არტისტი (1970).

## ბიოგრაფია
ივანე რუსინოვი დაიბადა 1909 წლის 26 ნოემბერს ნიკოლაი რუსინოვის ოჯახში, რომელიც სასულიერო პირი და აღდგომის ტაძრის დეკანოზი იყო. შედეგად, იგი ორჯერ იქნა რეპრესირებული. ივანე ოჯახში მეცხრე შვილი იყო. მან დაამთავრა პავლოვსკის პოსადის რეალური სასწავლებელი, სადაც ხშირად თამაშობდა სახალხო თეატრის წარმოდგენებში. 1930 წელს ჩაირიცხა მ. ნ. ერმოლოვას სახელობის სახელმწიფო თეატრალურ სტუდიაში. იმავე წელს ივანე დააპატიმრეს. შემდეგ იყო ბანაკები: მედვეჟიეგორსკი, სოლოვკი, კემი, მურმანსკი, ნორილსკი, კრასნოიარსკი.

სასჯელის მოხდის პარალელურად, იგი დაქორწინდა ნინა რუსინოვაზე (დ. 1913; რუსი მსახიობი). ივანე ვადაზე ადრე გაათავისუფლეს 1934 წლის 7 მარტს. 1936 წელს ის და მისი მეუღლე ტომსკში გაემგზავრნენ, სადაც 1937 წლამდე იმუშავეს. შემდეგ კიროვში გადავიდა საოლქო თეატრში სამუშაოდ. 1939 წელს მოლოტოვში გადავიდა, ხოლო 1940 წელს როსტოვში. 1940-1941 წლებში სწავლობდა როსტოვის პედაგოგიური ინსტიტუტის ლიტერატურის განყოფილებაზე. 

1941 წლის ოქტომბერში, გერმანული ჯარების შეჭრის გამო, როსტოვი დატოვა და კუიბიშევში გადავიდა, სადაც 1943 წლამდე სამხარეო თეატრში მუშაობდა. 1943-1945 წლებში მოსკოვში, მოსსოვეტის თეატრში მუშაობდა. 1945 წლის მარტში მცირე თეატრში გადაიყვანეს.

1945 წლის 10 აპრილს მეუღლესთან ერთად ისევ დააპატიმრეს და ხუთწლიანი გადასახლება მიუსაჯეს. გადასახლების ადგილად ნორილსკი აირჩიეს. ავადმყოფი ქალიშვილის გამო კრასნოიარსკში დარჩენას ცდილობდა, მაგრამ ნებართვა არ მისცეს.

1950 წლის 10 აპრილს ივანე რუსინოვი გაათავისუფლეს.

1951-1952 წლებში როსტოვის მ. გორკის სახელობის დრამატული თეატრის მსახიობი იყო. 1953 წლიდან მუშაობდა თბილისის გრიბოედოვის თეატრში, პარალელურად სცენაზე გამოდიოდა – კითხულობდა ქართველი პოეტების: ვაჟა ფშაველას, ილია ჭავჭავაძის, ნიკოლოზ ბარათაშვილის, ირაკლი აბაშიძის ლექსებს და გახდა შოთა რუსთველის 800 წლის იუბილესადმი მიძღვნილი პოეზიის კონკურსის ლაურეატი.

1957 წლიდან მოსკოვის სახელმწიფო ფილარმონიაში გამოდიოდა. გამოირჩეოდა სცენური მომხიბვლელობით, სასიამოვნო ტემბრის ხმით. მონაწილეობდა ლიტერატურულ საღამოებში. გამოდიოდა ესტრადაზე, როგორც მხატვრული კითხვის ოსტატი. მის რეპერტუარში შედიოდა ბლოკის, ესენინის, მაიაკოვსკის, ევტუშენკოს, პასტერნაკის, სიმონოვის პოეზია.

გარდაიცვალა 1994 წელს მოსკოვში მძიმე ავადმყოფობის შედეგად. დაკრძალულია პავლოვსკი პოსადის ცენტრალურ სასაფლაოზე.

## ფილმოგრაფია
* 1956 — ეთერის სიმღერა — ვიქტორი
* 1958 — ფატიმა — ინჟინერი

## ჯილდოები და აღიარება
* 1954 — საქართველოს სსრ დამსახურებული არტისტი
* 1970 — საქართველოს სსრ სახალხო არტისტი

## რესურსები ინტერნეტში
*
*ივანე რუსინოვი — ეროვნული ფილმოგრაფია
*
*Иван Николаевич Русинов
*Большой русский альбом

## სქოლიო
კატეგორია:დაბადებული 26 ნოემბერი
კატეგორია:დაბადებული 1909
კატეგორია:გარდაცვლილი 14 ივლისი
კატეგორია:გარდაცვლილი 1994
კატეგორია:მოსკოვში გარდაცვლილები
კატეგორია:საქართველოს სსრ-ის დამსახურებული არტისტები
კატეგორია:საქართველოს სსრ-ის სახალხო არტისტები
კატეგორია:მსახიობები ანბანის მიხედვით
ანუჩინი (მთვარის კრატერი)

**კრატერი ანუჩინი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის სამხრეთ-აღმოსავლეთ ნაწილში. სახელი ეწოდა რუსი გეოგრაფის, ანთროპოლოგის, ეთნოგრაფისა და არქეოლოგის, დიმიტრი ანუჩინის პატივსაცემად (დაამტკიცა საერთაშორისო ასტრონომიულმა კავშირმა 1979 წელს). კრატერის ცენტრის სელენოგრაფიული კოორდინატებია , დიამეტრი — 62.14 კმ, სიღრმე — 2.72 კმ.

კრატერის კიდე ზომიერად ეროზირებულია და აქვს სწორი წრიული ფორმა. კიდეს მიმდებარე რელიეფიდან 1.23 კმ-ია, კრატერის მოცულობა 3305.71 კმ³-ია. კიდეს სამხრეთი ნაწილი დაფარულია თანამგზავრული კრატერით ანუჩინ L. კრატერის აუზის ფსკერი შედარებით გლუვია, ლავით არ არის შევსებული და არ აქვს შესამჩნევი სტრუქტურები. კრატერს ცენტრალური პიკი არ გააჩნია.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-28
პეტერ აპიანე

**პეტერ აპიანე** (, ; დ. 16 აპრილი, 1495, ლეისნიგი, საქსონიის საკურფიურსტო — გ. 21 აპრილი, 1552, ინგოლშტადტი, ბავარიის საჰერცოგო) — გერმანელი მექანიკოსი და ასტრონომი. 

## ბიოგრაფია
იგი დაიბადა 1495 წლის 16 აპრილს, საქსონიაში, ლაისნიგის მახლობლად. 1523 წლიდან იყო მათემატიკის პროფესორი ინგოლშტადტის უნივერსიტეტში (გერმანულად). გარდაიცვალა ინგოლშტადტში 1552 წლის 21 აპრილს.

მისი ყველაზე ცნობილი ნაშრომია „კოსმოგრაფია“, რომელიც თარგმნილია რამდენიმე ენაზე (ლანდსგუტი 1524, ანტვერპენი 1529 და სხვა გამოცემები). ამ ნაშრომში აპიანუსი გვთავაზობს მთვარესა და ფიქსირებულ ვარსკვლავებს შორის მანძილის გაზომვას გეოგრაფიული გრძედის დასადგენად და პირველია, ვინც აღნიშნავს, რომ კომეტების კუდები მზისგან საპირისპირო მიმართულებითაა მიმართული. მან ასევე დაწერა მდიდრულად გამოცემული წიგნები „Astronomicum Caesareum“ (ინგოლშტადტი, 1540, გრავიურებით) და „Inscriptiones sacrosanctae vetustatis“ (ინგოლშტადტი, 1534, გრავიურებით). აპიანუსმა გამოიგონა და გააუმჯობესა მრავალი მათემატიკური და ასტრონომიული ინსტრუმენტი, ასევე აღწერა ზოგიერთი მათგანი.

## ხსოვნა
მის პატივსაცემად, მთვარის ერთ-ერთ კრატერს დაარქვეს აპიანუსი.

## თხზულებები
* Astronomicum Caesareum, 1540.
*: Elektronische Facsimile-Editionen der Buchsammlung der Universitätssternwarte Wien: Astronomicum Caesareum 1540
*: XVI საუკუნის ხელნაწერის გერმანული თარგმანი Die Heidelberger «Bibliotheca Palatina»
* Cosmographia, 1533.
*: ფაქსიმილური ეგზემპლიარი ნაკრებიდან «Posner Memorial Collection»
*: *La cosmographia de Pedro Apiano, corregida y anadida por Gemma Frisio*, Antwerpen 1575, Digitalisat

## ლიტერატურა
* 
*Röttel, K. (Ed.): *Peter Apian: Astronomie, Kosmographie und Mathematik am Beginn der Neuzeit*, Polygon-Verlag 1995; . In German.
* 
* Peter and Philipp Apian, in German.
* Ralf Kern. Wissenschaftliche Instrumente in ihrer Zeit. Volume 1: Vom Astrolab zum mathematischen Besteck. Cologne, 2010.

## რესურსები ინტერნეტში
*
*Petrus Apianus.
**Astronomicum Caesareum* at the library of the ETH Zurich.
**Astronomicum Caesareum*  at Rare Book Room.
*Astronomicum Caesareum, Ingolstadt 1540 da www.atlascoelestis.com
*Electronic facsimile-editions of the rare book collection at the Vienna Institute of Astronomy
*Online Galleries, History of Science Collections, University of Oklahoma Libraries High resolution images of works by and/or portraits of Petrus Apianus in .jpg and .tiff format.
*Horoscopion Apiani Generale…, Ingolstadt 1533 da www.atlascoelestis.com
*Cosmographiae Introductio, 1537 from the Collections at the Library of Congress
*Cosmographia, 1544 (1st edition was 1524)

## სქოლიო
კატეგორია:გერმანელი ასტრონომები
გაეროს უშიშროების საბჭოს რეზოლუცია 379

**გაეროს უშიშროების საბჭოს რეზოლუცია 379** რომელიც მიიღეს 1975 წლის 2 ნოემბერს, განიხილავდა გენერალური მდივნის მოხსენებას დასავლეთ საჰარასთან დაკავშირებული სიტუაციის შესახებ. საბჭომ კვლავ დაადასტურა რეზოლუცია 377, გენერალური ასამბლეის რეზოლუცია 1514 და შეშფოთებით აღნიშნა მძიმე სიტუაცია. რეზოლუცია მოუწოდებს ყველა დაინტერესებულ და მონაწილე მხარეს თავი შეიკავონ ისეთი ქმედებებისგან, რომლებმაც შეიძლება კიდევ უფრო გააძლიეროს დაძაბულობა რეგიონში და ითხოვს გენერალური მდივნისგან კონსულტაციების გაგრძელებას და ინტენსივობის გაზრდას ჩართულ მხარეებთან და რაც შეიძლება მალე მოხსენების წარდგენას. ხმის მიცემის დეტალები არ იყო მითითებული, გარდა იმისა, რომ ის "კონსენსუსით მიიღეს".

## რესურსები ინტერნეტში
*[Text of the Resolution at undocs.org](https://undocs.org/S/RES/379(1975))

0379
კატეგორია:გაეროს უშიშროების საბჭოს რეზოლუციები დასავლეთ საჰარას შესახებ
გაეროს უშიშროების საბჭოს რეზოლუცია 380

**გაეროს უშიშროების საბჭოს რეზოლუცია 380** რომელიც მიიღეს 1975 წლის 6 ნოემბერს, მძიმედ აღნიშნავდა, რომ სიტუაცია დასავლეთ საჰარაში სერიოზულად გაუარესდა. საბჭომ სამწუხაროდ აღნიშნა, რომ მიუხედავად რეზოლუცია 377-ისა, რეზოლუცია 379-ისა და უშიშროების საბჭოს პრეზიდენტის მიმართვისა მაროკოს მეფე ჰასან II-ს მიმართ, მარში მაინც შედგა.
რეზოლუცია განაგრძობს მარშის ჩატარების გმობას და მოუწოდებს მაროკოს, დაუყოვნებლივ გაიყვანოს მარშის ყველა მონაწილე დასავლეთ საჰარადან. საბჭო ბოლოს მოუწოდებს მაროკოსა და ყველა სხვა ჩართულ მხარეს, სრულად გაუწიონ თანამშრომლობა გენერალურ მდივანს და შეასრულონ მისთვის რეზოლუცია 377-სა და 379-ში მინდობილი მანდატი. 
საბჭოს წევრების ხმის მიცემის დეტალები არ იყო მითითებული, გარდა იმისა, რომ ის "კონსენსუსით მიიღეს".

## რესურსები ინტერნეტში
*[Text of the Resolution at undocs.org](https://undocs.org/S/RES/380(1975))

0380
კატეგორია:გაეროს უშიშროების საბჭოს რეზოლუციები დასავლეთ საჰარის შესახებ
გაეროს უშიშროების საბჭოს რეზოლუცია 381

**გაეროს უშიშროების საბჭოს რეზოლუცია 381** რომელიც მიიღეს 1975 წლის 30 ნოემბერს, განიხილავდა გენერალური მდივნის მოხსენებას გაეროს განყოფის დამკვირვებელი ძალების შესახებ და აღნიშნავდა იმ განხილვებს, რომლებიც გენერალურ მდივანს ჰქონდა ახლო აღმოსავლეთის სიტუაციაში ყველა ჩართულ მხარესთან. საბჭომ გამოხატა შეშფოთება რეგიონში მიმდინარე დაძაბულობის გამო და გადაწყვიტა:

:(ა) კვლავ შეიკრიბოს 1976 წლის 12 იანვარს, რათა განაგრძოს დებატები ახლო აღმოსავლეთის პრობლემაზე, პალესტინის საკითხის ჩათვლით, გაითვალისწინოს გაეროს ყველა შესაბამისი რეზოლუცია;
:(ბ) განაახლოს გაეროს განყოფის დამკვირვებელი ძალების მანდატი ექვსი თვის ვადით;
:(გ) მოითხოვოს გენერალური მდივნისგან, რომ უშიშროების საბჭო ინფორმირებული იყოს შემდგომი განვითარებების თაობაზე.

რეზოლუცია მიღებული იქნა 13 ხმით ნულის წინააღმდეგ; ჩინეთი და ერაყი არ მონაწილეობდნენ ხმის მიცემაში.

## რესურსები ინტერნეტში
*[Text of the Resolution at undocs.org](https://undocs.org/S/RES/381(1975))

0381
კატეგორია:გაეროს უშიშროების საბჭოს რეზოლუციები ისრაელის შესახებ
პეტერის დიდფეხა თაგვი

**პეტერის დიდფეხა თაგვი**  — მადაგასკარული მღრღნელი *Macrotarsomys* გვარიდან. თავისა და სხეულის 150 მმ (5.9 ინჩი) სიგრძითა და 105 გ (3.7 ინჩი) სხეულის მასით, ის ამ გვარის ყველაზე დიდი სახეობაა. მისი ზედა ნაწილი ყავისფერია, ყველაზე მუქი ზურგის შუა ნაწილში, ხოლო ქვედა ნაწილი თეთრიდან მოყვითალოა. ცხოველს აქვს გრძელი ულვაშები, მოკლე წინა კიდურები და გრძელი უკანა ფეხები. კუდი მთავრდება გამოკვეთილი კონით გრძელი, ღია თმებისა. თავის ქალა მტკიცეა და მოლარები დაბალგვირგვინიანი და კბილოვანია.
პეტერის დიდფეხა თაგვი ახლა მხოლოდ სამხრეთ-დასავლეთ მადაგასკარის მიკეას ტყეშია ნაპოვნი, მაგრამ განამარხებული ნაშთები მიუთითებს, რომ ის ოდესღაც სამხრეთ მადაგასკარში უფრო ფართოდ იყო გავრცელებული. კლიმატურმა ცვლილებებმა და შემოტანილ სახეობებთან კონკურენციამ შეიძლება გამოიწვია მისი გავრცელების ცვლილება. მიკეას ტყე, ერთადერთი ადგილი, სადაც ის ჯერ კიდევ ცნობილია, რომ არსებობს, საფრთხეშია ადამიანის განვითარების გამო.
## ლიტერატურა
*Garbutt, N. 2007. Mammals of Madagascar: A Complete Guide. A & C Black, 304&nbsp;pp. 
*Goodman, S.M. and Soarimalala, V. 2005. [A new species of *Macrotarsomys* (Rodentia: Muridae: Nesomyinae) from southwestern Madagascar](http://www.bioone.org/doi/abs/10.2988/0006-324X(2005)118%5B450:ANSOMR%5D2.0.CO%3B2) (subscription required). Proceedings of the Biological Society of Washington 118(2):450–464.
*Goodman, S.M., Vasey, N. and Burney, D.A. 2006. The subfossil occurrence and paleoecological implications of *Macrotarsomys petteri* (Rodentia: Nesomyidae) in extreme southeastern Madagascar (subscription required). Comptes Rendus Palevol 5:753–762
*Muldoon, K.M., De Blieux, D.D., Simons, E.L. and Chatrath, P.S. 2009. The subfossil occurrence and paleoecological significance of small mammals at Ankilitelo Cave, southwestern Madagascar (subscription required). Journal of Mammalogy 90(5):1111–1131.
## სქოლიო
კატეგორია:მადაგასკარის ძუძუმწოვრები
კატეგორია:ძუძუმწოვრები
კატეგორია:ძუძუმწოვრები ადგილმდებარეობის მიხედვით
კატეგორია:ძუძუმწოვრები კონტინენტების მიხედვით
კატეგორია:მადაგასკარის ფაუნა
დოგონის ხალხი

{{ინფოდაფა ეთნიკური ჯგუფი
|ჯგუფი      = დოგონის ხალხი
|მოსახლეობა = 1,591,787 (2012—2013)
|სურათი      = File:Dogon12.jpg
|რეგიონი1    =
|მოს1       = 
|სქო1       = 
|რეგიონი2    = {
|მოს2       = 
|სქო2       = 
|რეგიონი3    = 
|მოს3       = 
|სქო3       = 
|რეგიონი4    = 
|მოს4       = 
|სქო4       = 
|რეგიონი5    = 
|მოს5       = 
|სქო5       = 
|რეგიონი6    = 
|მოს6       = 
|სქო6       = 
|რეგიონი7    = 
|მოს7       = 
|სქო7       = 
|რეგიონი8    = 
|მოს8       = 
|სქო8       = 
|რეგიონი9    =
|მოს9       = 
|სქო9       = 
|რეგიონი10   = 
|მოს10      =
|სქო10      = 
|ენები  =დოგონის ენები, ბანგიმე, ფრანგული
|რელიგიები  = დოგონთა რელიგია (ყველაზე პოპულარული რელიგია), ისლამი, ქრისტიანობა
}}
**დოგონები** — მალის ცენტრალური პლატოს რეგიონის მკვიდრი ხალხი. აგრეთვე ცხოვრობენ დასავლეთ აფრიკაში, მდინარე ნიგერის მოსახვევთან, ბანდიაგარას ქალაქის მახლობლად და ბურკინა-ფასოში. დოგონთა მოსახლეობა დაახლოებით 400 000-800 000 სულს უნდა ითვლიდეს. საუბრობენ დოგონის ენებზე, რომლებიც ნიგერ-კონგოს ენათა ოჯახის ცალკეულ შტოს მიეკუთვნებიან და არც ერთ სხვა ენას მჭიდროდ არ ენათესავებიან.

დოგონები ცნობილნი არიან თავიანთი რელიგიური ტრადიციებით, შენიღბული ცეკვებით, ხის ქანდაკებებით და არქიტექტურით. XX საუკუნეში ტომებმა მნიშვნელოვანი ცვლილებები განიცადეს სოციალურ ორგანიზირებაში, მატერიალურ კულტურასა და რწმენაში - ნაწილობრივ იმიტომ რომ დოგონთა საცხოვრებელი ტერიტორია მალის ერთ-ერთი ყველაზე მაღალშემოსავლიანი ტურისტული ლოკაციას გახდა.

## სქოლიო
კატეგორია:მალის ეთნიკური ჯგუფები
კატეგორია:ნიგერის ეთნიკური ჯგუფები
კატეგორია:ბურკინა-ფასოს ეთნიკური ჯგუფები
კატეგორია:ეთნიკური ჯგუფები
მირიამ ბატისტა

**მირიამ ბატისტა** (14 ივლისი, 1912 — 22 დეკემბერი, 1980) — ამერიკელი მსახიობი. თავი დაიმკვიდრა და უმეტესად ცნობილია ადრეულ ასაკში მუნჯ ფილმებში თამაშით. 1916 წელს, ოთხი წლისამ ბროდვეის თეატრში ყურადღება მიიქცია და მალევე ფილმებშიც ათამაშეს. 1920 წელს შეასრულა საკუთარი ყველაზე ცნობილი როლი ფილმ *„იუმორესკაში“*, სადაც ყავარჯნებიანი გოგონა ითამაშა. 1930-იანებში ის გამოჩნდა იტალიურ ფილმებში, აგრეთვე ბროდვეიზე. ის წერდა, მღეროდა, ქმნიდა მუსიკას, და მიჰყავდა სატელევიზიო თოქ-შოუ მეორე ქმართან ერთად.
## სქოლიო
კატეგორია:დაბადებული 14 ივლისი
კატეგორია:დაბადებული 1912
კატეგორია:გარდაცვლილი 22 დეკემბერი
კატეგორია:გარდაცვლილი 1980
კატეგორია:ამერიკელი მუნჯი კინოს ქალი მსახიობები
კატეგორია:ამერიკელი ქალი თეატრის მსახიობები
კატეგორია:ნიუ-იორკელი ქალი მსახიობები
კატეგორია:იტალო-ამერიკელები
კატეგორია:ნიუ-იორკში გარდაცვლილები
კატეგორია:ნიუ-იორკში დაბადებულები